《斋居柬诸同社时开社见招》
明代·卢龙云

秣陵几度见初阳，云物依然旧帝乡。客似周南留太史，官难汉署遇冯唐。

清宵兴味非寥廓，白雪才情有和倡。开社况闻多胜集，好怀应与日俱长。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。